Síðast uppfært : 14 Janúar 2020 klukkan 09:45 Í síðustu viku slösuðust sjö vegfarendur í fjórum umferðarslysum á höfuðborgarsvæðinu . Tímasetningar , aðdragandi og orsakir slysanna sem urðu vikuna 5. – 11. janúar , en alls var tilkynnt um 34 umferðaróhöpp í umdæminu . Þriðjudaginn 7. janúar kl. 12.05 missti ökumaður á leið suður Kóraveg stjórn á bifreið sinni þegar hann kom að Baugstorg með þeim afleiðingum að hún hafnaði utan vegar á göngustíg við munna að undirgöngum við Kóraveg . Ökumaðurinn var fluttur á slysadeild . Miðvikudaginn 8. janúar kl. 14.26 varð tveggja bíla árekstur í Ögurhvarfi . Annarri bifreiðinni var ekið vestur götuna , en hinni í austurátt og hugðist ökumaður hennar taka vinstri beygju þegar slysið varð . Annar ökumannanna og farþegi voru fluttir á slysadeild . Fimmtudaginn 9. janúar kl. 13.01 missti ökumaður á leið norður Hafnarfjarðarveg , á móts við Kópavogstún , stjórn á bifreið sinni , sem snerist á veginum og hafnaði á bíl sem var ekið í sömu akstursátt . Þriðji bíllinn , sem kom aðvífandi , hafnaði svo á bifreiðinni sem hafði þegar verið ekið á . Tveir ökumannanna voru fluttir á slysadeild . Föstudaginn 10. janúar kl. 11.19 féll gámur af tengivagni flutningabifreiðar og á bifreið , sem kom úr gagnstæðri átt . Á eftir henni kom önnur bifreið og lenti hún á tengivagninum , sem í kjölfarið hafði rásað á veginum . Mikið hvassvirði var á vettvangi , en rannsókn slyssins beinist m.a. að frágangi á farmi . Tveir ökumannanna voru fluttir á slysadeild . Enn sem fyrr er ástæða til að vekja athygli á mikilvægi þess að allir vegfarendur fari ávallt varlega í umferðinni og virði gildandi umferðarlög .